stanford-oval/wikipedia huggingface dataset:
דגל המושל הכללי של ניו זילנד
הערות שוליים

↑  דבר המלך במועצה, 7 באוגוסט 1869
↑  New Zealand Gazette: Saturday October 23 1869
↑  http://www.gg.govt.nz/features/ אתר המושל הכללי (ניו זילנד)
| דגלי ניו זילנד |
| --- | --- | --- |
| ניו זילנד | דגל ניו זילנד |  |
| דגלים אישיים | הנס המלכותי • דגל המושל הכללי |  |
| מדינות תלויות | איי קוק • טוקלאו •  ניואה |  |
| ניסים | הנס האדום • הנס הלבן • חיל האוויר המלכותי • התעופה האזרחית |  |
| היסטוריים | דגל השבטים המאוחדים |  |
דגל מושל ניו זילנד 1869–1874
דגל המושל הכללי של ניו זילנד 1953–2008
משמעות לוואי

בסמנטיקה, משמעות לוואי (או הוראת לוואי), הקשר או קונוטציה, היא המשמעות הנוספת, הנלווית, שניתן להסיק אותה מהמסר – (שרואים, שומעים או קוראים).
דוגמאות:
משמעות הביטוי "חבל על הזמן" היא ביסודה שלילית, ופירושה הערכה שלא כדאי לבזבז זמן על הנושא המדובר. אבל כאשר הדובר נער או נערה, הביטוי מקבל הקשר חיובי, וכוונת הדובר להגיד שהדבר טוב (ולפי העברית העדכנית בשנת 2024, "מדהים") ואולי גם טוב מאוד.
בביטוי "הגברת הנכבדה", משמעותו היסודית המילולית על פי המילון היא תיאור חיובי של מישהי. אך בהקשרים מסוימים, למשל כאשר הדוברת ידועה כמתנגדת לדעתה של אותה אישה כוונתה למשמעות שלילית הן בכבוד שבתואר "הגברת" והן בתיאור "הנכבדה". אם אין הדבר ברור הדובר יכול לצרף סימני ציטוט כתובים או תנועת יד של סימני ציטוט כדי להדגיש שאין מדובר במשמעות הפשוטה.
ההקשר הלשוני מההקשר התרבותי וסביבת השיח

המושג קונוטציה מתייחס לאסוציאציות התרבותיות-החברתיות או האישיות של האדם. זוהי הדרך שבה החברה או מישהו בתוך החברה חושבים על המסר.
פירוש "קונוטטיבי" כלומר פירוש שנלווית לו משמעות משנית, משמעות השונה מן המשמעות הראשית-היסודית המתקבלת מהמילים בלבד, מגיע מההקשר שבו המסר נמסר, כלומר ההקשר שבו האמירה נאמרה, נכתבה, הושמעה או הוקראה. הנמען - כלומר השומע או הקורא, עשוי להבין את המשמעות הנלווית הזו או לתת פרשנות אחרת, בהתאם להקשר ולתנאי השיחה, הכוללים את תכונותיהם של המוען והנמען (מוסר המסר והמקבל). הגורמים המשפיעים הם בין היתר גילם של המוען והנמען, המגדר שלהם, ארץ המוצא שלהם, ותכונות אחרות, שחלקם יידונו בהמשך.
בדוגמה למעלה, הביטוי "חבל על הזמן" משמעותו בהקשר חיובי כאשר הוא נאמר בפי צעירות וצעירים, או כאשר הוא נאמר בפי אדם המדבר באופן לא רשמי, ומאמץ את צורת הדיבור "הצעירה". לעומת זאת "חבל על הזמן" מקבל את משמעותו המקורית היסודית בלבד, כאשר השיח רשמי ונאמר במשלב גבוה, כמו בנאום הנישא בפי נושאת משרה רמה, שאז אין לו משמעות נלווית להקשר חיובי. הוא נותר אז במשמעותו השוללת ופירושו "אין טעם להתאמץ".
משמעותו הבסיסית היסודית והמקורית של המסר הוא הדנוטציה. מה שנמסר במסר שהוא מעבר למשמעות יסודית מקורית זו הוא ההקשר המשני. הקונוטציה.
הדנוטציה היא בדרך כלל אובייקטיבית ושווה אצל כל הדוברים, ואילו ההקשר המשני, הקונוטציה, משקפת את עמדת הדובר או השומע ואת התייחסותו הסובייקטיבית למילה, כפי שהיא נתפסת, או כפי שכיוונו להביע אותה. קונוטציה מתקבלת גם מההקשר הרגשי, מתגובתו של כל אדם באופן שונה לביטוי, לסיפור, לתמונה, למנגינה, וכדומה. הקונוטציה - ההקשר המשני, מושפע מהמצב והסביבה (הסיטואציה) בה המסר נמסר והתקבל.
דוגמה להשפעת הרגש: הביטוי "מה שלומך?" שביסודו הוא שאלה עניינית, מקבל הקשר חיובי (קונוטציה חיובית) כאשר הנמען היה שרוי בצער או באבל, ומשמעותו שהמוען הדובר, מביע אהדה ועניין בצער חברו, אך כאשר הנמען ממהר לצאת מן הבית ועומד בפתח, אם ישאלו אותו מה שלומך, הוא יתרגז.
דוגמה להשפעת המיקום והקשרו הסביבתי: "הגברת הנכבדה" הנאמר במעמד קבלת פרס נובל לפיזיקה לאותה גברת נכבדה, ולעומת זאת כאשר הביטוי "הגברת הנכבדה יכולה לחמתין", בתור לתא השירותים בתחנת הדלק.
לדברי גד בן-עמי צרפתי,
ההוראה [דנוטציה] היא התפקיד הסמנטי הטהור של המילה, ואילו הוראת הלוואי [קונוטציה] היא מכלול רגשות, הערכות, זיכרונות ותסמיכים (אסוציאציות) שהמילה מעוררת בנו. נֹאמר, למשל, שהוראת המילה 'אימא' היא 'אישה ביחס לבניה', ואילו הוראת הלוואי שלה יכולה להיות רגשי חיבה, געגועים, זיכרונות הילדות וכדומה - וגם תרעומת ואפילו איבה. הוראת המילה 'מלחמה' היא 'התנגשות בין צבאות עוינים', והוראת הלוואי יכולה להיות רגש של התלהבות, של פחד, של כאב ועוד.
לעיתים הקונוטציה עשויה להבדיל בין מילים בשפה שיש להן משמעות יסודית זהה. לדוגמה, לביטויים "נפטר", "הלך לעולמו", "מת" ו"התפגר" יש משמעות יסודית אחת שווה – חייו של האדם נפסקו. ואולם, ל"נפטר" ול"הלך לעולמו" יש קונוטציה חיובית, ל"התפגר" יש קונוטציה שלילית ואילו ל"מת" אין בדרך כלל קונוטציה. קונוטציה יכולה לשמש גם כאמצעי ספרותי או רטורי: לדוגמה, שימוש במילה "אביב" מעורר קונוטציות של התחדשות ולבלוב אצל הקורא או השומע.
ההבחנה בין משמעות לוואי לאסוציאציה ולמשמעות סמלית

יש המבחינים בין משמעות לוואי לבין הקשר כללי - אסוציאציה. משמעות לוואי משמשת לציון משמעות המתקשרת לדבר, בעוד אסוציאציה היא התקשרות של עצם אחר לדבר.
לדוגמה: כאשר אדם שומע את המילה "אדום" היא יכולה לקבל הקשר משני חיובי של מתיקות במשפט "תפוח אדום במיוחד". אך באותו רגע גם לעורר הקשרים ודמיונות שאינם קשורים ומשנים את המשמעות. למשל מישהו הגר בעוטף ישמע את המילה "אדום", וייזכר ברגשי אזהרה כבאזעקת "צבע אדום", ואצל אשה מפורסמת יתעורר רגש הכבוד הבא עם שטיח אדום. אך הקשרים עולים אלה הם אסוציאציות מקריות, שאינם משנים, לפחות בשלב המיידי, את המשמעות.
אין גבול ברור בין המושג קונוטציה - משמעות לוואי, לאסוציאציה - הקשר כללי, והוא תלוי במידה רבה בהקשר ובאדם. לדוגמה, בשיחה על פרס האוסקר "השטיח האדום" יובן במשמעותו הבסיסית כאותו השטיח הטקסי עליו מובילים את הזוכים אל הפרס ויעורר יחד עמו מחשבות אסוציאציאטיביות של שמחה וזכייה כמו גם של אכזבה והפסד. בחנות השטיחים לעומת זאת משמעותו היסודית של הביטוי "השטיח האדום" יובן כאחד השטיחים בתצוגה, זה שהצבע האדום בולט בו, ואם מדובר בשטיח צר וארוך, יש סיכוי שהשטיח האדום הטקסי (בדומה לזה של האוסקר) יהיה המשמעות הנלווית המתקבלת למכירת שטיח זה. אך ייתכן גם שמישהו שמעולם לא צפה בתחרויות וטקסים מעין אלה ורק שמע על שטיח אדום טקסי, יראה בביטוי הקשר אסוציאטיבי בלבד, שאינו משפיע על משמעות הביטוי בעת המכירה.
באופן דומה, לעיתים הגבול מטושטש גם בין המסומל בסמל (סימבול) או בביטוי סמלי (מטפורה או מטבע לשון) - לבין המשמעות הנלווית המתקבלת מההקשרים של המיוצג הרשמי. אם נמשיך עם הדוגמאות לגבי הצבע האדום, סמל של אור אדום ברמזור יכול לסמל את מיקומו של רמזור (ייצוגי במפה או אמיתי בשטח), יכול לסמל את ההוראה לעצור ולחדול מפעולה או איסור כלשהו. בו בזמן, יהא הפירוש היסודי שכיוונו אליו אשר יהא, המילה אדום בביטוי "רמזור אדום" עלול לעורר מחשבות על ביטויים נוספים, ואף לקבל משמעות נלווית. למשל בשיחה של תיירים על רובע האורות האדומים באמשטרדם, או בשיחה הקורית ברובע זה שם.
שימושים למשמעות לוואי

עקב אופיו הדו-משמעי האפשרי, השימוש במשמעויות לוואי עשוי לאפיין סוגות ספרותיות שונות (ז'אנרים שונים) של כתיבה: בנאום, בפשקוויל או בפרסומת עושים בדרך כלל שימוש רב במשמעויות לוואי, על מנת לעורר מחשבה ועניין יצירתי, ולעומת זאת בכתיבה מדעית או אנציקלופדית מקובל למעט ככל האפשר במשמעויות לוואי, על מנת לשמור על תוכן מהודק, מדויק, ועצמי-אובייקטיבי חסר פְּנִיוֹת.
לקריאה נוספת

גד בן-עמי צרפתי, העברית בראי הסמנטיקה, ירושלים ה'תשס"א, עמ' 10–12
זהר לבנת, יסודות תורת המשמעות, האוניברסיטה הפתוחה, ה'תשע"ד יחידה 2 משמעות והקשר
מלכה מוצ'ניק, לשון חברה תרבות, האוניברסיטה הפתוחה, ה'תשס"ב, 14-20, 71, ועוד
הערות שוליים

↑  לבנת, יסודות תורת המשמעות, יח' 2.1-5
קצין אג"ם

קצין אג"ם (קצין אגף מטה) הוא קצין מטה במפקדה. הוא הקצין המרכזי במטה לאחר סגן מפקד היחידה (גדוד או חטיבה) או לאחר הרמ"ט (ראש המטה ברמת האוגדה), ואחראי על תיאום פעולת המטה המקצועי בתחומי הפו"ש - הפיקוד והשליטה, הסיוע הקרבי והמנהלה.
קצין האג"ם אחראי על תכנון וביצוע משימות המוטלות על מפקד היחידה, הכנת פקודות ופיקוח על ביצוען, דאגה לקיום תקין של כל הדרוש לביצוע המשימות ובפרט לפיקוד ושליטה על הכוחות, גיבוש תורת לחימה ליחידה ופיקוח על קיומה תוך תכנון ארוך טווח של בניית הכוח וכשירותו בהדרכה, אימונים ותרגולים ופיקוח על קציני המנהלה של המפקדה בתחומי אבטחה.
הסימול בצבאות נאט"ו לתפקיד מטה זה הוא G3.
ראו גם

אגף המבצעים
מטה (צבא)
לקריאה נוספת

המילון למונחי צה"ל, אג"ם/תוה"ד 2003
הערות שוליים

↑  מה זה קצין אג"ם - מילון עברי עברי - מילוג, באתר milog.co.il
ערך זה הוא קצרמרבנושא צבא. אתם מוזמנים לתרום לוויקיפדיה ו.
דילן חרונבייחן

| --- | --- |

חרונבייחן ב-2016
 לידה:  21 ביוני 1993 (בן 31) אמסטרדם, הולנד
 גובה:  177 ס״מ 
 משקל:  70 ק"ג 
 תחום:  כביש
 התמחות:  ספרינט
 קבוצה נוכחית:  קבוצת ג'ייקו - אלולה
 קבוצות עבר:  יומבו–ויסמה (2021-2016)
 הישגי שיא:  5 קטעים בטור דה פראנס (2017, 2018, 2019, 2022)   3 קטעים בפריז - ניס (2018, 2019)   שלושת הימים של ברוז'-דה פאנה (2019)
 dylangroenewegen.com
 
חרונבייחן רוכב בטור דה פראנס 2019
דילן חרונבייחן (באנגלית: Dylan Groenewegen; נולד ב-21 ביוני 1993) הוא רוכב אופני כביש הולנדי בקבוצת ג'ייקו - אלולה. חרונבייחן ניצח ב-4 קטעים בטור דה פראנס בין השנים 2017–2019, והוא אלוף הולנד בשנת 2016.
קריירה > תחילת הדרך (2012 - 2014) > 2012

חרונבייחן הצטרף לקבוצת דה ריז'ק שאנקס, מדרג הקונטיננטל. הוא סיים 9 במרוץ האומלופ ון הט האוטלנד, ורביעי במרוץ המונסטרלנד ג'ירו.
קריירה > תחילת הדרך (2012 - 2014) > 2013

חרונבייחן סיים שני במרוץ הרונדה ון פלנדרן לצעירים, לאחר שהפסיד לריק זאבל בספרינט. הוא ניצח את מרוץ הרונדה ון נורד הולנד. הוא השתתף בטור רויאל סמילד, והגיע שני בקטע הרביעי ובמקום ה-7 הכללי.
בהמשך העונה, חרונבייחן ניצח את המרוץ החד יומי, קרנן אומלופ אחט סוסטרן.
קריירה > תחילת הדרך (2012 - 2014) > 2014

את עונת 2014 פתח חרונבייחן עם מקום 3 במרוץ הטרופאו פלמה. הוא השתתף בטור דה נורמנדי, וניצח את הקטע ה-2. חרונבייחן ניצח גם את מרוץ הרונדה ון פלנדרן לצעירים.
קריירה > רומפוט (2015) > 2015

חרונבייחן הצטרף לקבוצת רומפוט אורנז' פלוטון, מדרג הפרו קונטיננטל. הוא השתתף בקורן–בריסל–קורן, אך לא הצליח לסיים את המרוץ. הוא סיים במקום החמישי בהנדזאמה קלאסיק. הוא השתתף בטור של גרמניה, והישגו הבכיר היה מקומו ה-4 בקטע החמישי והאחרון. הוא סיים רביעי באליפות הולנד, שביעי בסטאד זוטגם, וניצח את קלאסיקת ארנהיים וינבנדאל ולאחר מכן גם את קלאסיקת בריסל.
קריירה > יומבו–ויסמה (2016 - 2021) > 2016

חרונבייחן חתם בקבוצת לוטו אנ.אל יומבו מדרג הוורלד טור. הוא ניצח את הקטע השלישי בוואלטה ולנסיה.
הוא סיים רביעי בקורן–בריסל–קורן, ושישי בלה סאמין. חרונבייחן ניצח את הקטע הראשון בדרידאסה ון ווסט פלנדרן. סיים שלישי במרוץ הרונדה ון דרנט, שלישי במרוץ הנוקר - קורס, שני בהנדזמה קלאסיק, ותשיעי במרוץ שלדפרייס. הוא ניצח את הקטע הראשון בטור דה יורקשייר ואת קטגוריית הנקודות באותו המרוץ. הוא ניצח את מרוץ ההייסטה פייל ואת מרוץ הרונד אום קלן. הוא ניצח את הקטע השלישי בסטר זי.אל.אם וניצח את קטגורית המאיצים, וגם את אליפות הולנד. בעקבות יכולתו המרשימה של חרונבייחן, הוא נבחר לטור דה פראנס. הישגו הבכיר היה המקום הרביעי שלו בקטע הרביעי. הוא ניצח בפעם השנייה ברציפות את מרוץ הארנהיים - וינבנדאל, את הקטע הרביעי בטור של בריטניה ואת קטגוריית המאיצים במרוץ זה. הוא ניצח את הקטע ראשון של אנקו טור, ואת הטור של יורומטרופול (מרוץ חד יומי).
קריירה > יומבו–ויסמה (2016 - 2021) > 2017

חרונבייחן השתתף בטור דובאי, וניצח בקטגוריית הצעירים. הוא ניצח את הקטע הראשון של הטור של יורקשיר, ועוד שני קטעים בטור של נורווגיה. הוא ניצח עוד שני קטעים במרוץ סטר. זי.אל.אמ. הוא לא הצליח להגן על תוארו כאלוף הולנד, וסיים שלישי, כשמקדימים אותו רמון סינקלדם וווטר וויפרט. הוא נבחר לטור דה פראנס שנית, וניצח את הקטע האחרון. הוא ניצח את הקטע השביעי בטור של בריטניה, וניצח את הקטע החמישי בטור של גואנשי.
קריירה > יומבו–ויסמה (2016 - 2021) > 2018

חרונבייחן ניצח את הקטע הראשון של טור דובאי, ולאחר מכן שני קטעים בוולטה או אלגארבה. אבל אחד מההישגים המרשימים שלו בעונת 2018 הגיע במרוץ קורן–בריסל–קורן, כשניצח אותו. הוא ניצח את הקטע השני של פריז - ניס, ועוד שלושה קטעים בטור של נורווגיה ואת הקטע השני של טור סלובניה. הוא נבחר לטור דה פראנס, וניצח את הקטע השביעי והשמיני. הוא ניצח את מרוץ הוינבדנאל - וינבנדאל (בעבר ארנהיים - וינבנדאל), ואת מרוץ קאמפיונשאפ ון פלנדרן. חרונבייחן ניצח את הקטע הראשון בטור של גואנשי.
קריירה > יומבו–ויסמה (2016 - 2021) > 2019

חרונבייחן פתח את העונה עם ניצחון בקטע החמישי של וולטה ולנסיה, ואת הקטע הרביעי של וולטה או אלגארבה. הוא ניצח את שני הקטעים הראשונים בפריז - ניס, ואת מרוץ הוורלד טור החד יומי שלושת הימים של ברוז'-דה פאנה. הוא ניצח את שלושת הקטעים הראשונים במרוץ ארבעת הימים של דנקרק, הוא נבחר לטור דה פראנס בפעם הרביעית, וניצח בקטע השביעי. בטור של זי.אל.אמ, ניצח בשני קטעים. הוא השתתף בטור של בריטניה, וניצח את הקטע הראשון.
קריירה > יומבו–ויסמה (2016 - 2021) > 2020

חרונבייחן פתח את 2020 עם ניצחון בקטע הראשון והשלישי של וולטה ולנסיה. הוא ניצח גם את הקטע הרביעי בטור של האמירויות, כשהוא מקדים את פרננדו גאביריה ואת פסקל אקרמן.
בסיום הקטע הראשון בטור של פולין חסם את בן ארצו, פאביו יאקובסן מקבוצת דקונינק קוויק-סטפ, בספרינט אל קו הסיום במהירות של מעל 80 קמ"ש, והעיפו מעבר למתרסי המסלול
בעקבות תקרית זו, פאביו יאקובסן אושפז בבית חולים בסוסנוביץ ומורדם ומונשם, כשגם חרונבייחן בעצמו התרסק בעקבות אחד המחסומים שנכנסו למסלול עקב ההתנגשות עם יאקובסן, כשרוכבים נוספים כמו מארק סארו הצרפתי ששבר את עצם הבריח, אנשי צוות על המסלול, וצלם שהיה במקום ויאקובסן התנגש בו, ספגו פגיעות. חרונבייחן עצמו חצה ראשון את קו הסיום אך נפסל בהמשך הקטע מהמרוץ כולו והניצחון הועבר ליאקובסן. חרונבייחן ספג ביקורת קשה על התנהגותו והתנצל עליה מאוחר יותר, כאשר גם ה-UCI גינה את המהלך שלו, ופטריק לפברה, מנג'ר קבוצת קוויק סטפ, התבטא בטוויטר ואמר שצריך לשים אותו בכלא. לבסוף הוא הושעה לתשעה חודשים, והיה זקוק לאבטחה משטרתית בשל איומים על חייו.
הערות שוליים

↑  Vuelta a Valenciana 2020 | Stage 1, ProCyclingStats.com
↑  Wiśniewska, Marta (5 באוגוסט 2020). "Lekarz wyścigu Tour de Pologne: "Fabio jest z nami, żyje i mamy nadzieję, że wygramy"" [Tour de Pologne race doctor: "Fabio is with us, he is alive and we hope to win"] (בפולנית). Naszosie.pl. נבדק ב-5 באוגוסט 2020. {{cite news}}:  (עזרה)
↑  "Jakobsen in levensgevaar na vreselijke crash met Groenewegen in Polen". NU. 5 באוגוסט 2020. {{cite web}}:  (עזרה)
↑  אופניים: ראש הקבוצה של הרוכב שנפצע קורא "להשליך לכלא" את היריב שגרם לתאונה, באתר וואלה, 7 באוגוסט 2020
HOT VOD Young

|  פרטי הערוץ |
| --- | --- |
 מדינה:  ישראל ישראל
 קטגוריה:  ילדים ונוער, קומדיה ודרמה
 סוג:  שירות תכנים בהזמנה מיידית לילדים ונוער
 תאריך השקה:  22 באפריל 2009
 בעלות:  HOT
 שפה:  עברית
 משרד ראשי:  קיבוץ יקום
 אזור קליטה:  ישראל
 
HOT VOD Young (בתרגום חופשי לעברית: הוט VOD לצעירים) הוא שירות תכנים בהזמנה מיידית שמשודר ב-HOT.
הערוץ פועל בשיטת VOD וכולל בו את כל תוכניות כוכבי הילדים ונוער של HOT.
הערוץ הוקם ב-22 באפריל 2009 וכולל את הכוכבים של HOT.
חוץ מכוכבי ילדים כמו רינת גבאי, גיא פרידמן, חיפזון וזהירון, שי ורועי ואודי ואביעד ניתן למצוא גם תוכניות לנוער (כמו "חצויה", "סוסי פרא", "שכונה" ו"פוראבר") וגם את תוכניות ערוץ "לולי" (כמו "בינג", "הגן הקסום..." "צבעבלוקס" ו"טלטאביז").
משנת 2009 ועד 2012 בקטגוריית "פעוטות וקטנטנים" היו מחלקות לפי שמות:
"פעוטות עד גיל שנתיים"
"היי, אני כבר לא תינוק"
"היער הקסום"
"ליצנים, קוסמים ומסיבות"
"שרים ולומדים"
ועוד.
באוגוסט 2016 עלו שני מופעי "HOT VOD Young LIVE", מופע לקטנטנים ומופע לילדים ונוער. בקיץ 2017 חזרו המופעים ובקיץ 2018 חזר רק למופע ילדים ונוער.
ב-12 באוגוסט 2018 עלתה דרמת הנוער "אילת" מבית HOT VOD Young מיוצרי הלהיט "גאליס" (למרות שהסדרה הופקה על ידי ערוץ הילדים, הסדרה לא משודרת בערוץ הילדים בשל סיום הערוץ ב-HOT). בנוסף הסדרה משודרת ב-HOT3 ובערוץ ספיד.
סדרות רכש ומקור

אצלנו בחצר
השירים המשחקים
החוף של רינת
שורום זורום
מותק של יומולדת עם שי ורועי
מותק של יומולדת בחלל
איך שיר נולד
אם אני נסיכה
הבאגיס (משודרת גם ב-yes)
רינת ויויו יוצאים לטייל
חיפזון וזהירון (משודרת גם ב-yes)
השטותריקים
שי ורועי בצוללת
קצפת ותות
כוח שש בש
מלכת קסמים
בובו וזץ (הסדרה הראשית ב-HOT VOD Young)
גיא ביער החיות
הגרוטיאדה של גיא ויויו
סיפורים לבמבליק
סיפורים מהתנ"ך לבמבליק
עמרי והפיה יעלי
"דוקטור ליבי"
"זוהר לא'ספקתי"
סקיי (משודרת גם ב-yes)
מועדון החנונים
צפוף
המלאך השומר שלי
זיגי
ספיידרז
גולדה ומאיר (משודרת גם ב-yes)
גדול עלינו
תלאתה
מה בכריש?
לה לה לנד
חסמבה דור 3
חצויה
24/7 תום אבני
חיי כלב
אלכס בעד ונגד
משפחה בהנפקה
מורובוט
התחנה
טרנינג
דרגון בול Z
המלון של פיני
שכונה
הקלמרים
האי
מאנקיז
בלי מסכות
נעלמים
סוסי פרא
אילת (בשיתוף עם ערוץ הילדים)
פלאשבק
פוראבר
כפולה (משודרת גם ב-yes)
מיקמק - הסדרה (שודר במקור ב-yes, והחל להופיע בערוץ מ-21 במרץ 2018 ב"חגיגת פסח מטורפת 2018")
ראש גדול (עונות 1-5) (עונה 6 רק ב-yes)
שקזום
תברחו
שירו עם לילו
סופרבוק
הצגות ומופעים

סימבה מלך הספארי
פנטזיה
הרפתקאות נמו בספארי
נסיך מצרים
יציאת מצרים
מופעי הפסטיגל
ראו גם

ערוץ הכוכבים
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
פירמידת קסטיוס

| --- | --- |

 מידע כללי
 סוג:  אתר ארכאולוגי, archaeological artifact museum, מוזיאון לאומי איטלקי, מאוזוליאום, פירמידה, historical civil building museum 
 על שם:  גאיוס קסטיוס
 כתובת:  רומא 
 מיקום:  עיריית רומא 
 מדינה:  איטליה 
 מבקרים בשנה:  613 (נכון ל־2020)
 הקמה ובנייה
 תקופת הבנייה:  ? – 12 לפני הספירה
 תאריך פתיחה רשמי:  12 לפנה״ס? 
 מידות
 גובה:  36.4 מ' 
 שטח:  1,080 מ"ר (נכון ל־2018) 
 
 קואורדינטות:  41°52′35″N 12°28′51″E﻿ / ﻿41.876388888889°N 12.480833333333°E﻿ / 41.876388888889; 12.480833333333
  (למפת רומא מוגדלת) פירמידת קסטיוס(למפת רומא רגילה) פירמידת קסטיוס
 
פירמידת קסטיוס
פירמידת קסטיוס (באיטלקית: Piramide di Caio Cestio – "פירמדה די קאיו צ'סטיו" או Piramide Cestia – "פירמידה צ'סטיה") היא פירמידה שהוקמה ברומא שבאיטליה במאה הראשונה לפנה"ס, בין השנים 18 לפנה"ס ו-12 לפנה"ס. הפירמידה נמצאת בסמוך לפורטה סן פאולו (אנ') ולבית העלמין הפרוטסטנטי של רומא, בין הוויה אוסטיאנסיס והוויה דלה מורמוראטה. הפירמידה שולבה בתוך חומת אורליאנוס ולכן נותרה בשלמותה עד ימינו.
תיאור

פירמידת קסטיוס נבנתה כקבר עבור גאיוס קסטיוס בין השנים 18 לפנה"ס ו-12 לפנה"ס. גאיוס קסטיוס היה שופט וחבר בקולגיום דתי של אפולונים - אחד מארבעת המסדרים הדתיים של רומא העתיקה במאה הראשונה לפנה"ס.
הקבר, עשוי הבטון נבנה בצורת פירמידה שצופתה בשיש לבן. הפירמידה בנויה על בסיס של יסודות אבן טרוורטין. אורכה ורוחבה של הפירמידה 22 מטרים, וגובה 36.4 מטרים.
במרכז הפירמידה חדר קבורה שאורכו 5.95 מטרים, רוחבו 4.1 מטרים וגובהו 4.8 מטרים. החדר עוטר בפרסקאות, אולם אלה דהו במהלך השנים (התיאור האחרון המצוי של פרסקאות אלה מקורו בשנת 1660).
תיאור > כתובות

בחזיתות המזרחית והמערבית של הפירמידה כתובה הכתובת:
שמשמעותה:
בצד המזרחי של הפירמידה, מתחת הכתובת לעיל, מופיעה הכתובת:
כתובת זו מתארת את עבודת הבנייה:
כתובת נוספת המופיעה על החזית המזרחית מקורה בשנת 1663 והיא הוטבעה על פאה זו של הפירמידה במצוות האפיפיור אלכסנדר השביעי:
כתובת זו מנציחה את עבודות השיקום שנערכו סביב הפירמידה בין השנים 1660–1662 במצוות האפיפיור.
בחפירות שנערכו בשנות ה-60 של המאה ה-17 התגלו על לוחות שיש לרגלי הפירמידה הכתובות:
כתובת זו מציינת כי יורשיו של קסטיוס הם מרקלוס ואלריוס מסאלה קורבינוס (מפקד צבא ידוע), פובליוס רוטיליוס לופוס (נואם ידוע), ולוקיוס יוניוס סילאנוס. הכתובת מציינת כי היורשים אספו מימון לבניית הפירמידה על ידי מכירת בגדים יקרי ערך.
היסטוריה

בשונה מהפירמידות במצרים פירמידה זו תלולה יותר וגבוהה יותר, וככל הנראה מדובר בהשפעה נובית. ככל הנראה לא הייתה זו הפירמידה היחידה שנבנתה ברומא. פירמידה נוספת נבנתה בסמוך לקריית הוותיקן ומאוזוליאום אדריאנוס, אולם זו נהרסה במאה ה-16.
בעת בניית הפירמידהי העריצו הרומאים את הבנייה המצרית - פירמידות נבנו בכל רחבי האימפריה הרומית, ואובליסקים הוצבו במקומות שונים ברומא (בהם במרכז הקירקוס מקסימוס).
בעת בניית חומות אורליאנוס בין השנים 271–275, שולבה הפירמידה בחומה (על מנת לחסוך בעלויות בניית החומה, שולבו בה מבנים רבים).
בימי הביניים נשכחו בוני הפירמידה, ותושבי רומא האמינו כי הפירמידה היא קברו של רמוס (sepulcrum Remi), ואילו הפירמידה בסמוך לוותיקן היא קברו של רומולוס. רק בעקבות שיפוץ הפירמידה בשנות ה-60 של המאה ה-17, בהוראת האפיפיור אלכסנדר השביעי, התגלו כתובות שהבהירו את מטרת הפירמידה וזהות בנויה.
הערות שוליים

↑  פרנצ'סקו פטרארקה, Ep. VI.11
| --- | --- |
בקרת זהויות :  GND: 7631721-3  VIAF: 238812846   WorldCat (עם VIAF): 238812846 
הפירמידה שולבה בחומת אורליאנוס. בסמוך לה שער סן פאולו.
פירמידת קסטיוס בציורו של ג'ובאני בטיסטה פיראנזי (המאה ה-18)
פירמידת קסטיוס - ג'וזפה וסטי (המאה ה-18)
דיק ואן ארסדייל

| --- | --- |
 לידה:  22 בפברואר 1943 אינדיאנפוליס, אינדיאנה, ארצות הברית
 פטירה:  16 בדצמבר 2024 (בגיל 81) פיניקס, אריזונה, ארצות הברית
 עמדה:  קלע
 גובה:  1.96 מטר
 מספר:  5
 מכללה:  אוניברסיטת אינדיאנה
 דראפט:  בחירה עשירית, 1965 ניו יורק ניקס
 קבוצות כשחקן
 1965–1968   1968–1977:  ניו יורק ניקס   פיניקס סאנס
 הישגים כשחקן
 3 בחירות למשחק האולסטאר (1969–1971)   בחירה לחמישיית ההגנה השנייה (1974)   בחירה לחמישיית הרוקיז הראשונה (1966)
 קבוצות כמאמן
 1987:  פיניקס סאנס
ריצ'רד אלברט "דיק" ואן ארסדייל (באנגלית: Richard Albert "Dick" Van Arsdale;‏ 22 בפברואר 1943 - 16 בדצמבר 2024) היה כדורסלן אמריקאי, אשר שיחק בליגת ה-NBA בשנים 1965–1977. ממוצעיו לאורך קריירת ה-NBA היו 16.4 נקודות, 4.1 ריבאונדים ו-3.3 אסיסטים למשחק.
אחיו התאום, טום ואן ארסדייל, שיחק אף הוא ב-NBA בשנים 1965–1977.
קריירת מכללות

ואן ארסדייל נולד וגדל באינדיאנפוליס שבאינדיאנה, ובשנים 1961–1965 למד באוניברסיטת אינדיאנה. ב-3 עונותיו בקבוצת הכדורסל של האוניברסיטה שיחק לצד אחיו טום, ורשם ממוצעים של 17.2 נקודות ו-10.0 ריבאונדים למשחק. אותן עונות היו האחרונות בקריירה של מאמן הקבוצה בראנץ' מקראקן, חבר היכל התהילה של הכדורסל.
קריירה מקצועית > ניו יורק ניקס

בדראפט ה-NBA‏ 1965 נבחר ואן ארסדייל על ידי ניו יורק ניקס בבחירה העשירית, ומיד אחריו נבחר אחיו על ידי דטרויט פיסטונס. בסיום עונת הרוקי שלו נבחר לחמישיית הרוקיז של העונה לאחר שקלע 12.3 נקודות בממוצע למשחק, ובשתי העונות הבאות קלע כ-13.1 נקודות למשחק עבור הניקס.
קריירה מקצועית > פיניקס סאנס

לאחר 3 עונות עם הניקס נבחר ואן ארסדייל על ידי פיניקס סאנס בדראפט ההרחבה של שנת 1968. ב-3 עונותיו הראשונות בפיניקס העמיד ממוצעים כוללים של 21.4 נקודות, 4.7 ריבאונדים ו-4.4 אסיסטים למשחק, ובשלושתן נבחר להשתתף במשחק האולסטאר, לצד חבריו לקבוצה גייל גודריץ' (1969) וקוני הוקינס (1970 ו-1971).
בעונת 1973/1974 נבחר לחמישיית ההגנה השנייה של העונה, ובכך היה לשחקן השני בתולדות הסאנס (אחרי פול סיילאס) שזוכה לכבוד זה. בעונת 1975/1976 העפילה פיניקס לשלב הפלייאוף מהמקום השלישי באזור המערבי, ועל אף שלא החזיקה ביתרון ביתיות גברה על המדורגת שנייה סיאטל סופרסוניקס (4–2) ועל המדורגת ראשונה גולדן סטייט ווריורס (4–3) בדרך להעפלה ראשונה אי פעם לגמר ה-NBA. בסדרת הגמר עצמה הפסידו הסאנס לבוסטון סלטיקס בתוצאה 2–4.
בעונת 1976/1977 שיחק לצד אחיו טום ואן ארסדייל, אשר הצטרף לפיניקס, ובסיום אותה עונה פרשו שניהם ממשחק, בגיל 34. בעת פרישתו החזיק בשיאי פיניקס סאנס עבור מספר משחקים (685), דקות משחק (24,242), נקודות (12,060) ואסיסטים (2,396) בקבוצה. בנובמבר 1977 הופרשה גופייתו עם הספרה "5" על ידי הקבוצה.
לאחר הפרישה ממשחק

לקראת סיום עונת 1986/1987 מונה למאמנה הראשי של פיניקס סאנס כמחליפו של ג'ון מקלאוד, ועד לסיום העונה רשמה הקבוצה מאזן ניצחונות חיובי 14–12. בשנים הבאות שימש כסגן נשיא הקבוצה לפעולות כדורסל ("Vice President of
Basketball Operations").
נפטר ב-16 בדצמבר 2024.
הערות שוליים

↑  סטטיסטיקות הקריירה של ואן ארסדייל ב-NBA, באתר basketball-reference.com
↑  סטטיסטיקות קריירת המכללות של ואן ארסדייל, באתר sports-reference.com
↑  רשימת הנבחרים בדראפט 1965, באתר basketball-reference.com
↑  רשימת הנבחרים בדראפט ההרחבה של שנת 1968, באתר basketball-reference.com
1 2  שחקנים שגופייתם הופרשה על ידי הסאנס, באתר הקבוצה
| --- | --- |
בקרת זהויות :  ISNI: 0000 0000 4378 8388  LCCN: no92030646  SNAC: w6g73s98  VIAF: 41408095   WorldCat (עם VIAF): 41408095
העיר

ערך זה עוסק ברשת מקומונים. אם התכוונתם לספרו של מקס ובר, ראו .
| --- | --- |
לוגו העיתוןלוגו העיתון
 תדירות:  שבועון
 סוגה:  מקומון
 בעלים:  רשת שוקן
 תאריכי הופעה:  1980 – אוגוסט 2017 (כ־37 שנים)
 שפה:  עברית
 תפוצה:  115,000 עותקים (2001)
 מדינה:  ישראל 
 עכבר העיר אונליין
 
שער "העיר", ינואר 1991 (ראו: ישראל במלחמת המפרץ)
"העיר" היה מקומון תל אביבי של רשת שוקן, שיצא לאור אחת לשבוע בשנים 1980–2010. בימי חמישי צורף לעיתון "הארץ" עבור מנויי העיתון באזור תל אביב, ובימי שישי הופץ לחנויות. תפוצתו בשיאה הייתה 115,000 עותקים. ב-16 בדצמבר 2010 מוזג "העיר" לתוך מוספו "עכבר העיר". באוגוסט 2017 החליטה קבוצת "הארץ" להפסיק את הדפסת "עכבר העיר".